section_heading: Obrazovanje
paragraph_text: Još 1970. jedan od osnivača kluba Josip Starčević-Joco, a današnji predsjednik, na vlastitu inicijativu predlaže osnivanje radio kluba u mjestu Nova Kapela. Prve operatore sekcija dobiva 1981. godine. Od tada do danas na razne načine vodi radio amaterski klub 9A1CGK koji danas nosi ime "Željko Vidović - Roky" nazvan po radio-amateru članu kluba, dragovoljcu domovinskog rata poginulom s radio amaterskom stanicom od snajperskog hitca u Medarima u jesen 1991. Prvi prostor dobiva se od mjesne zajednice, te se adaptira i pretvara u pristojan prostor za rad. U 2000. sudjeluju u : Đakovački vezovi 2000, IARU-region1, Libertas-UHF 2000, Pokuplje 2000, 9A Activity, Međimurje 2000, Vinkovačke jeseni 2000.